**Robna razmjena Republike Hrvatske s Indonezijom**

Ukupna robna razmjena Republike Hrvatske s Indonezijom u 2015. godini iznosila je 17.864.307 €, od toga izvoz 5.173.039 €, a uvoz 12.691.268 €.

**Izvoz Republike Hrvatske u Indoneziju**

U izvozu Republike Hrvatske u Indoneziju, u 2015. godini, izvoz poljoprivrednih proizvoda iznosio je 1.534.329 €, odnosno 29,66%, dok je izvoz industrijskih proizvoda iznosio 3.638.710 € ili 70,34%.

Izvoz poljoprivrednih proizvoda iz RH u Indoneziju

Najznačajniji izvozni poljoprivredni proizvodi Republike Hrvatske u Indoneziju u 2015. godini, bili su duhan, (1.466.130 €), bilje i dijelovi bilja koji se primarno koriste u parfumerijskoj, farmaceutskoj industriji, za insekticide i sl. namjene (54.784 €) te sušeno voće (13.415 €).

Uvidom u primjenjive carine *(Market Acess Database – MADB)* trenutne MFN carine na duhan, na bilje i na dijelove bilja te na sušeno voće iznose 5%.

Izvoz industrijskih proizvoda iz RH u Indoneziju

Najznačajniji izvozni industrijski proizvodi Republike Hrvatske u Indoneziju, u 2015. godini, bili su željeznički ili tramvajski kolosiječni sklopovi i pribor (1.581.087 €), aluminatni cement (370.747 €), remeni i nabojnjače (150.827 €), obrađeno drvo (122.708 €).

Uvidom u primjenjive carine *(Market Acess Database – MADB)* trenutne MFN carine na željezničke ili tramvajske kolosiječne sklopove iznose od 0% do 5%, na aluminatni cement 0% te na obrađeno drvo 0%.

**Uvoz Republike Hrvatske iz Indonezije**

Kod uvoza Republike Hrvatske iz Indonezije u 2015. godini, uvoz poljoprivrednih proizvoda iznosio je 2.741.280 € (21,60%), dok je uvoz industrijskih proizvoda iznosio 9.949.988 € (78,40%).

Uvoz poljoprivrednih proizvoda u RH iz Indonezije

Najznačajniji uvozni poljoprivredni proizvodi Republike Hrvatske iz Indonezije, u 2015. godini, bili su pripremljena ili konzervirana tuna (779.304 €), palmino ulje i njegove tekuće frakcije (569.737 €), kokosov orah (271.299 €), ostaci od proizvodnje škroba iz kukuruza (255.013 €), zamrznute hobotnice (236.378 €).

Uvidom u primjenjive carine u EU *(TARIC measure information),* na uvoz pripremljene ili konzervirane tune carina iznosi 24%, (GSP carina 20.50%), palmino ulje - 9%, kokosov orah – 0%, ostaci od proizvodnje škroba iz kukuruza – 0%, zamrznute hobotnice - 8% (GSP carina 2,80%).

Uvoz industrijskih proizvoda u RH iz Indonezije

Najznačajniji uvozni industrijsku proizvodi Republike Hrvatske iz Indoneziju, u 2015. godini, bili su nepremazani papir i karton za pisanje, tiskanje i ostale grafičke namjene (1.310.833 €), poli(etilen tereftalat) u primarnim oblicima (1.115.784 €), krep papir i role od celuloznih vlakana (621.022 €), video prijamnici s uređajem na osnovi mikroprocesora (505.303 €), Jakne i sakoi za muškarce (278.939 €).

Uvidom u primjenjive carine u EU *(TARIC measure information),* na uvoz nepremazanog papira i kartona carina je, u 2015. godini, iznosila 0%, na poli(etilen terefltalat) u primarnim oblicima 6,5% (GSP carina 3%), na krep papir i role od celuloznih vlakana 0%, na video prijemnike s uređajem na osnovi mikroprocesora 0%, te na jakne i sakoe za muškarce 12% (GSP carina 9,60%).

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **Izvoz** | | | | | **Uvoz** | | | | |
|  | **2014.** | | **2015.** | | **Indeksi** | **2014.** | | **2015.** | | **Indeksi** |
|  | **EUR** | **%** | **EUR** | **%** | **EUR** | **%** | **EUR** | **%** |
| Poljoprivredni proizvodi | 3 375 009 | 53,49 | 1 534 329 | 29,66 | 45,5 | 3 503 618 | 31,36 | 2 741 280 | 21,60 | 78,2 |
| Industrijski proizvodi | 2 934 370 | 46,51 | 3 638 710 | 70,34 | 124,0 | 7 669 559 | 68,64 | 9 949 988 | 78,40 | 129,7 |
| **Ukupno** | **6 309 379** | **100,00** | **5 173 039** | **100,00** | **82,0** | **11 173 177** | **100,00** | **12 691 268** | **100,00** | **113,6** |